Koronavirusi, situata në një spital në Brescia të Italisë
Një ekip gazetarësh arritën të shohin nga afër situatën në një nga spitalet italiane që lufton me epideminë.
Italia është një ndër vendet e goditura më rëndë nga koronavirusi dhe epiqendra e sëmundjes në Evropë. Deri tani Italia ka regjistruar 28,000 raste të infektimit dhe 2,158 pacientë kanë vdekur nga COVID-19, sëmundja e shkaktuar nga virusi. Kamerave të agjencisë së lajmeve Associated Press iu dha një qasje e rrallë në një spital në Brescia, një ndër zonat e nxehta ku ka goditur sëmundja. Situata është e rëndë dhe ende nuk është vënë nën kontroll në Itali, thotë Dr. Sergio Cattaneo. Ai paralajmëron vendet e tjera të nxjerrin mësime. thotë mjeku. Megjithë mobilizimin e përgjithshëm, ka pacientë të rinj që mbërrijnë përditë. Në krahasim me vende të tjera, Italia ka pasur ritme shumë më të larta të infektimit, thotë Dr. Cattaneo: Mjekët kanë mobilizuar të gjitha burimet spitalore duke i vënë në dispozicion të luftës kundër epidemisë, duke pezulluar operacione jo urgjente që sallat e kirurgjisë të përdoren për pacientët e koronavirusit. Tani mjekët po provojnë terapi të ndryshme për të kuruar pacientët: thotë Dr. Cattaneo. Kriza e shkaktuar nga epidemia ka vënë nën presion të jashtëzakonshëm personelin mjekësor në zonat e goditura në Itali. thotë një koordinator i personelit infermier në spital. Me izolimin e popullatës, janë shtuar shpresat se rastet e reja të infeksionit do të bien, por për momentin situata në Itali mbetet kritike.